**A Közbeszerzési és Ellátási Főigazgatóság**

a közalkalmazottak jogállásáról szóló 1992. évi XXXIII. törvény 20/A. - alapján

**pályázatot hirdet**

**a Közbeszerzési és Ellátási Főigazgatóság   
Kormányzati Ingatlanüzemeltetési és Beruházási Igazgatóság**

**Főelőadó**

**(ingatlanhasznosítási)**

**munkakör betöltésére.**

A Közbeszerzési és Ellátási Főigazgatóság (KEF) önállóan működő és gazdálkodó költségvetési szerv.

A költségvetési szerv feladatkörét az 250/2014. (X.2.) Kormányrendelet, illetve az alapító okirat határozzák meg.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** teljes munkaidő

**Próbaidő:** 4 hónap

**A munkavégzés helye:** Budapest (belváros)

**A munkakörbe tartozó feladatok**

* szolgáltatási hasznosítási szerződések megkötésének, módosításának és megszüntetésének előkészítése, szolgáltatási megállapodások nyilvántartása
* ingatlan bérleti vagy hasznosítási igény alapján pályázati eljárás lebonyolítása
* ingatlanbérleti szerződések megkötésének, módosításának és megszüntetésének előkészítése, szerződések kezelése
* kapcsolattartás, egyeztetés, levelezés az ellátott szervezetekkel és a szerződéses partnerekkel
* a szolgáltatási megállapodásokkal és egyéb szerződésekkel kapcsolatos tárgyalások, értekezletek megszervezése
* MNV engedély elkészítése
* szolgáltatási szerződések véleményezése
* feljegyzés elkészítése társosztályok és főigazgató részére
* ingatlan bérlet vagy hasznosítás esetén részvétel az átadás-átvételi eljáráskor
* átadás-átvételi jegyzőkönyvek elkészítése
* iktatási feladatok
* felelős a feladatkörébe tartotó ügyiratok szakszerű kezeléséért, nyilvántartásáért, tárolásáért
* feladat az ügyiratok irattári tételszámának meghatározása, a nevén lévő iratokkal való elszámolás

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, az 51/2016. (XII.13.) NGM rendelet, valamint a Főigazgatóságnál hatályban lévő kollektív szerződés és a KEF szabályzataiban rögzített rendelkezések az irányadók. A kinevezésre a pályázat elbírálását követően kerülhet sor.

**Pályázati feltételek:**

* középfokú végzettség
* felhasználói szintű számítógépes és irodai alkalmazások készségszintű ismerete
* magyar állampolgárság,
* büntetlen előélet.
* B kategóriás jogosítvány

**A pályázat elbírálásánál előnyt jelent:**

* Költségvetési intézménynél szerzett tapasztalat

**Elvárt kompetenciák:**

* Megbízhatóság
* Felelősségvállalás, felelősségtudat
* Terhelhetőség, pontos, precíz munkavégzés
* Jó szervezőkészség
* Önállóság, jó problémamegoldó képesség
* Jó kommunikációs készség

**A pályázathoz csatolni kell:**

* a pályázó fényképes szakmai önéletrajzát, az elbírálásnál előnyt jelentő tényezők ismertetésével;
* 3 hónapnál nem régebbi erkölcsi bizonyítványt, vagy annak kiállítására tett kötelezettségvállalási nyilatkozat;
* a végzettséget igazoló oklevelek másolatát;
* a pályázó hozzájáruló nyilatkozatát arról, hogy pályázati anyagát a pályázat elbírálásában résztvevők megismerhetik;
* a pályázó nyilatkozata arra vonatkozóan, hogy a pályázat sikertelensége esetén hozzájárul önéletrajza zárt kezeléséhez.

**A munkakör betölthetőségének időpontja:**

Az elbírálást követően azonnal.

**A pályázatok benyújtásának határideje: 2024.05.03.**

.

**A KÖZIGÁLLÁSI PUBLIKÁLÁS IDŐPONTJA: 2024.04.19.**

**A pályázatok benyújtásának módja:**

A pályázati anyagokat a fent megjelölt tartalommal elektronikus úton, a tamasne.jakab@kef.gov.hu e-mail címre, Jakab Tamásné Humánpolitikai főelőadó nevére kérjük benyújtani.

**A pályázat elbírálásának határideje: 2024. 05.10.**